100 *Ji^i" ^- Christensen. 



Allerede i 1883 har jeg i min ovenfor anførte Afhandling 

 omtalt M , at der ved Opløsning af en nøjagtig afvejet Mængde 

 Mangantveilte, Mn^O.^, i Flussyre, Tilsætning af den nøjagtige 

 Mængde Fluorkalium, 2 KF , samt Behandling af Opløsningen 

 med stærk Svovlsyre indtil Flussyren var uddrevet, ved Henstand 

 af den dannede røde Opløsning kun udkrystalliserede surt Man- 

 ganisulfat, uagtet Opløsningen indeholdt Mangan og Kalium 

 nøjagtigt i de Forhold, hvori de findes i Manganalun. 



Senere har Franke-) forsøgt at fremstille Manganalun ved 

 Tilsætning af Kaliumpermanganat til fortyndet Svovlsyre, hvori 

 der var opløst en større Mængde Kaliumsulfat; af den dannede 

 brune Opløsning udskilte den største Del Mangan sig ved Op- 

 varmning som Brunstenhydrat, og Blandingen gav ved Inddamp- 

 ning (hvorved den- stærke Svovlsyre tilsidst omdannede Brun- 

 stenhydratet til Manganisulfat) og paafølgende Afkøling vandfrit 

 KaHumsulfat, hvorfor Franke betvivler Existensen af Manganalun 

 med 24 Mol. Vand. 



Idet jeg gjorde Forsøg paa Fremstilling saa vel af Ammo- 

 nium- som af Kalium-Manganalun var det mig om at gøre at 

 tilvejebringe stærke Opløsninger af Manganisulfat enten i ren 

 og ublandet Tilstand, saaledes at Alkalimetallets Sulfat senere 

 blev tilsat, eller ved en lltningsmethode, hvorved det sidstnævnte 

 Sulfat blev dannet samtidigt med Iltningen. 



Til Fremstillingen af en sur Opløsning af Manganisulfat 

 benyttede jeg i Begyndelsen den af Carius^) angivne Methode; 

 det ved denne Fremgangsmaade dannede grønne Sulfat blev 

 udrørt med stærk Svovlsyre ; ved forsigtig Tilsætning af Vand 

 under stadig Omrøring og samtidig Afkøling af Blandingen faar 

 man en mørkerød Opløsning af surt Manganisulfat, der meget 

 vel lader sig benytte til videre Forsøg; tilsætter man til denne 

 Opløsning noget Kaliumsulfat i Underskud, og inddampes derpaa 



1) Vidensk. Selsk. Skrifter, 6te Række Bd. 2, S. 155. 



2) Chemische Al)handlungen, 1889 I. S. 33. 



^) Liebigs Annalen der Chemie, 98, S. 53, 1856. 



